กุหลาบมอญ

กุหลาบมอญ หรือ ยี่สุ่นเต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549 () ไม้พุ่มสูง 1-2 เมตร ลำต้นและกิ่งก้านมีหนามแหลม ใบประกอบแบบขนนก เรียงสลับ ใบย่อยรูปไข่ ขอบใบหยักฟันเลื่อย ดอกออกที่ปลายกิ่งเป็นดอกช่อ กลีบดอกสีชมพู กลิ่นหอม ผลเป็นผลกลุ่ม ใช้แต่งกลิ่นขนม เชื่อว่าชาวมอญนำมาปลูกในไทยสมัยสมเด็จพระนเรศวรมหาราช

เป็นกุหลาบลูกผสมที่ได้มาจาก Rosa gallica และ Rosa moschata การวิเคราะห์ DNA แสดงให้เห็นว่ากุหลาบสายพันธุ์ที่สาม Rosa fedtschenkoana มีความเกี่ยวข้องทางพันธุกรรมกับกุหลาบมอญ*Harkness, P. (2003). The Rose: An Illustrated History. Firefly ซึ่งบ่งชี้ว่าอาจมีต้นกำเนิดที่เชิงเขาของเอเชียกลางTriparental Origin of Damask Roses,
Iwata H1, Kato T, Ohno S., Gene, Vol. 259, Issues 1-2, 23 December 2000, pages 53-9.หรืออิหร่าน

ดอกไม้ชนิดนี้ขึ้นชื่อในเรื่องกลิ่นหอมอันละเอียดอ่อน และมักเก็บเกี่ยวเพื่อนำไปทำน้ำมันดอกกุหลาบ ซึ่งใช้ในการทำน้ำหอมและทำน้ำกุหลาบ กลีบดอกยังสามารถรับประทานได้อีกด้วย นิยมใช้แต่งกลิ่นอาหาร เป็นเครื่องเคียง เป็นชาสมุนไพร กุหลาบมอญเป็นดอกไม้ประจำชาติของอิหร่าน

ในปี 2019 กุหลาบมอญได้รับการเพิ่มเข้าในรายชื่อมรดกทางวัฒนธรรมที่จับต้องไม่ได้ของยูเนสโก ในฐานะองค์ประกอบหนึ่งของมรดกทางวัฒนธรรมซีเรีย

 อ้างอิง 

 มหาวิทยาลัยมหิดล. สมุนไพรสวนสิรีรุกขชาติ. กทม. คณะเภสัชศาสตร์ มหาวิทยาลัยมหิดล. 2539

 แหล่งข้อมูลอื่น 
 Harkness, P. (2003). The Rose: An Illustrated History. Firefly.
 Huxley, A., ed. (1992). New RHS Dictionary of Gardening. Macmillan.
 Damask Rose

หมวดหมู่:สกุลกุหลาบ
หมวดหมู่:พืชใช้แต่งกลิ่นอาหาร